सोह्‌लमीं सदी च उत्तर भारत दे खास करियै प्हाड़ी रियास्तीं लौह्‌के लौह्‌के रजबाड़ें च बैशनो भक्ति धारा मति प्रचलत होई। गोपाल कृष्ण दा चरित्तर इनें भलोके लोकें गी बिंद बी ओपरा नेईं बझोआ। गौआं चारने आला नटखट गोआला, जेह्‌का जंगल जाड़ें खेढ़ा करदा। उस कृष्ण दी पूजा अराधना, प्यार शरधा ते भक्ति दे तौरे पर होन लगी। कलाकारें लेई गोपाल कृष्ण, इस स्त्रिश्टी गी चलाने आला कृष्ण प्रेरणा सुंभ बनी गेआ।